**UGOVOR**

**o obavljanju prijevoza učenika Osnovne škole Franje Kiša, Lobor**

sklopljen dana 20. rujna 2013. godine između Osnovne škole Franje Kiša (dalje: Osnovna škola), Lobor, OIB: 21673601455, (dalje: naručitelj) zastupan po ravnatelju Krešimiru Krivdiću, s jedne strane i Presečki grupa d.o.o., Frana Galovića 15., Krapina, OIB: 85843181422 (dalje: prijevoznik) zastupan po direktoru mr.sc. Ivici Presečki, s druge strane

Ugovorne strane utvrđuju kako slijedi:

**Članak 1.**

Predmet ovog ugovora je utvrđivanje prava i obveza ugovornih strana prilikom izvršavanja prijevoza učenika Osnovne škole, koji nemaju pravo na prijevoz prema kriterijima propisanim važećim Državnim Pedagoškim standardom.

**Članak 2.**

Prijevoznik se obvezuje izvršavati prijevoz učenika Osnovne škole iz članka 1. ovog Ugovora prema Tabeli koju dostavlja Osnovna škola.

Prijevoz učenika izvršava se prijevoznim sredstvima koja udovoljavaju uvjetima za prijevoz učenika sukladno važećim zakonskim odnosno podzakonskim propisima kojima je reguliran prijevoz učenika, te je u to vrijeme prijevoznik obvezan staviti na raspolaganje tražena prijevozna sredstva.

**Članak 3.**

Prijevoznik se obvezuje prilagoditi vozni red, relacije i dr. promjene sukladno uputama ravnatelja- ice škole, o čemu će biti obaviješten najmanje jedan dan prije promjena.

Ukoliko prijevoznik, zbog nastalih izvanrednih okolnosti (kvar vozila i sl.) namjerava koristiti zamjensko vozilo dužan je čim prije obavijestiti naručitelja o istom.

Zamjensko vozilo iz prethodnog stavka mora ispunjavati uvjete pozitivnih zakonskih i podzakonskih propisa kojima je reguliran prijevoz učenika.

Ugovorne strane suglasne su da naručitelj neće odgovarati za bilo kakvu štetu nastalu na prijevoznom sredstvu tijekom izvršavanja ovog Ugovora.

Naknadu nastalih šteta na autobusu prijevoznik rješava isključivo sa osobom (zakonskim zastupnikom) odgovornom za počinjenje štete.

**Članak 4.**

Ugovorne strane suglasno utvrđuju da jedinična cijena za uslugu prijevoza učenika koje je predmet ovog Ugovora iznosi 92,00 kuna mjesečno zajedno sa PDV-om po jednom učeniku.

Ugovorne strane suglasno utvrđuju da će se plaćanje za izvršenu uslugu obaviti prijevozniku na njegov žiro račun broj: 2360000-1101243293, koji se vodi kod Zagrebačke banke d.d.

Obračun i plaćanje usluge prijevoza izvršava se jednom mjesečno, sukladno fakturi ispostavljenoj od strane prijevoznika o izvršenoj usluzi, a do 15-tog u mjesecu za protekli mjesec.

Cijena izražena u fakturi mora biti jednaka umnošku broja učenika za koje je izvršen prijevoz i jedinične cijene po učeniku na mjesec.

Dospijeće plaćanja je u roku od 15 dana do dana kada naručitelj zaprimi račun.

**Članak 5.**

Prijevoznik se obvezuje izvršavati uslugu prijevoza djece u skladu s odredbama Zakona o prijevozu u cestovnom prometu, Pravilnika o uvjetima koje moraju ispunjavati autobusi kojim se organizirano prevoze djeca i ovog Ugovora, te ostalim pozitivnim propisima.

Prijevoznik odgovara za sigurnost putnika od početka do završetka prijevoza, uključujući vrijeme ulaženja i izlaženja iz vozila, dužan je naknaditi štetu koja nastane oštećenjem zdravlja, ozljedom ili smrću putnika, osim ukoliko je prouzročena radnjom putnika ili stranim uzrokom koji se nije mogao predvidjeti, ni izbjeći ili otkloniti.

Odgovorna osoba prijevoznika dužna je ravnatelju-ici škole prije početka prijevoza i kod svake promjene u osobi vozača dostaviti osobne podatke o vozaču koji će upravljati vozilom, a samog vozača upozoriti na specifičnosti prijevoza koji obavlja te posebice na mjere i stručne postupke koje mora poduzeti da bi povećao sigurnost djece u vozilu i posebice prilikom ukrcaja i iskrcaja putnika.

**Članak 6.**

Prijevoznik se obvezuje izvršavati preuzete obveze sukladno odredbama ovog Ugovora, pravovremeno i u skladu s važećim propisima i pravilima struke.

Prijevoznik može jednostrano raskinuti ovaj Ugovor jedino pod uvjetima da Osnovna škola ne podmiruje uredno troškove izvršenog prijevoza.

**Članak 7.**

Svaka ugovorna strana ima pravo na jednostrani raskid Ugovora u slučaju da druga ugovorna strana ne ispunjava preuzete obveze ili teže krši ugovorne odredbe.

Smatra se da je Ugovor raskinut s danom kada jedna ugovorna strana pismenu izjavu o raskidu preda na poštu preporučenom pošiljkom.

**Članak 8.**

Sve izmjene i dopune ovog ugovora pravovaljane su ako su donesene na način kao i ovaj ugovor.

**Članak 9.**

Ugovorne strane su suglasne sa svim odredbama ovog ugovora te ga u znak potpunog razumijevanja i prihvaćanja potpisuju.

Ovaj ugovor stupa na snagu danom kada ga ugovorne strane potpišu, a primjenjuje se od 2. rujna 2013. godine.

**Članak 10.**

Ovaj ugovor je sačinjen u četiri (4) sadržajno jednaka primjerka, od kojih svaka ugovorna strana zadržava dva (2) primjerka.

Krapina, 20. rujna 2013. god.

Za naručitelja: Za prijevoznika:

Ravnatelj: Direktor:

Krešimir Krivdić mr.sc. Ivica Presečki